 Kọ àfikún sí ìpínrọ yìí - Lọdún 1807 ilẹ Faransé gbìyànjú láti fipá mú orílẹ-èdè Potogí láti dara pọ mọ ètò tí wọn ń pè ní Continental System, ìyẹn ètò tí wọn fi fòfin de òwò ṣíṣe pẹlú ilẹ Gẹẹsì. Nígbà tí ọmọ ọba tó jẹ alákòóso ilẹ Potogí, ìyẹn John, kọ láti dara pọ mọ wọn, Napoleon rán Ọgágun Junot pé kó lọ gbógun ja ilẹ Potogí lọdún 1807 : , èyí sì yọrí sí Ogun Peninsular tó gba ọdún mẹfà. Ogun náà sọ àwọn ọmọ ogun Ilẹ Ọba Faransé di aláìlágbára, pàápàá lẹyìn tí àwọn ọmọ ogun àti àwọn ará ìlú Sípéènì ṣọtẹ sí ilẹ Faransé lẹyìn tí Napoleon ti sọ ọba Sípéènì dà nù. Lẹyìn tí àwọn ará Faransé ṣẹgun wọn ní Ogun Bailén, Napoleon gba àṣẹ lórí àwọn ọmọ ogun Faransé, ó sì ṣẹgun àwọn ọmọ ogun Sípéènì kí ó tó padà sí ilẹ Faransé. Jean-de-Dieu Soult lé àwọn ọmọ ilẹ Gẹẹsì kúrò ní Sípéènì nínú Ogun Corunna ní January 1809. 